Brimarhólmur

Brimarhólmur eða Brimarahólmur (danska: Bremerholm) var upphaflega eyja við Kaupmannahöfn, en síðan tengd landi á 16. öld og reist þar verkstæði danska sjóhersins er var að nokkru rekið með nauðungarvinnu afbrotamanna. Þangað voru m.a. margir íslenskir brotamenn dæmdir. Brimarhólmur var við lýði sem fangelsi frá 16. öld og fram um miðja 19. öld. Frá 17. maí 1741 var hætt að hafa þar aðra afbrotamenn en úr danska sjóhernum og tók Stokkhúsið þá við íslenskum brotamönnum. 

 Tengt efni 

 Rasphúsið
 Spunahúsið

 Tenglar 
 Fáráðlingur dæmdur ævilangt á Brimarhólm; grein í Lesbók Morgunblaðsins 1956

Flokkur:Fangelsi í Kaupmannahöfn